ΚΑΝΟΝΙΣΜΟΣ (ΕΟΚ) αριθ. 2062/86 ΤΟΥ ΣΥΜΒΟΥΛΙΟΥ της 30ής Ιουνίου 1986 για τους κανόνες υπολογισμού των νομισματικών εξισωτικών ποσών που εφαρμόζονται στους τομείς του χοιρείου κρέατος, των αυγών και του κρέατος των πουλερικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), Εκτιμώντας: ότι ο κανονισμός (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 1013/86 (4), προβλέπει στο άρθρο 4 παράγραφος 2 ότι το χοίρειο κρέας θεωρείται ως παράγωγο προϊόν των σιτηρών 7 ότι ο κανόνας αυτός, μολονότι ανταποκρίνεται στη βασική ιδέα της οργάνωσης της αγοράς στον τομέα του χοιρείου κρέατος, με τη σύμφυτη ακαμψία του δημιούργησε προβλήματα 7 ότι πρέπει επομένως να επανισχύσει το παλαιό σύστημα υπολογισμού των νομισματικών εξισωτικών ποσών στον τομέα αυτό 7 ότι η πείρα πάντως που έχει αποκτηθεί από το 1984 με το ισχύον σύστημα υπολογισμού των νομισματικών εξισωτικών ποσών έδειξε ότι το μειωμένο ύψος των ποσών δεν επιφέρει διαταραχές του εμπορίου 7 ότι καλό θα ήταν, χάριν της ελευθερίας του εμπορίου, να διατηρηθεί το ύψος των ποσών σε όσο το δυνατό χαμηλότερο επίπεδο 7 ότι, προς τούτο, πρέπει να χρησιμοποιηθεί για τον υπολογισμό ποσοστό μόνο της βασικής τιμής που καθορίζεται αφού ληφθεί υπόψη το μέρος του κόστους που αντιπροσωπεύουν τα σιτηρά που χρειάζονται για την παραγωγή ενός σφαγίου χοίρου 7 ότι, ωστόσο, ορισμένες εξαιρέσεις, αποτέλεσμα της θέσπισης των οποίων θα είναι ένα ισοδύναμο από οικονομικής πλευράς καθεστώς, αποδεικνύονται αναγκαίες 7 ότι ο κανονισμός (ΕΟΚ) αριθ. 1245/86 (5), όπως τροποποιήθηκε από τον κανονισμό (ΕΟΚ) αριθ. 1645/86 (6), ανέ- στειλε, μέχρι τις 30 Ιουνίου 1986, την εφαρμογή ενός μέρους των αρνητικών εξισωτικών ποσών για τα προϊόντα που υπάγονται στους τομείς χοιρείου κρέατος και αυγών και πουλερικών 7 ότι ο χρονικός αυτός περιορισμός είχε εισαχθεί εν αναμονή αποφάσεως του Συμβουλίου σχετικά με τον υπολογισμό των νομισματικών εξισωτικών ποσών για τα εν λόγω προϊόντα, που θα εφαρμοζόταν στο μέλλον 7 ότι ο παρών κανονισμός περιλαμβάνει, όσον αφορά τον τομέα του χοιρείου κρέατος, κανόνες που θα ισχύουν κατά το μέλλον 7 ότι, αντίθετα, δεν στάθηκε δυνατό να εξευρεθεί εγκαίρως οριστική λύση για τους τομείς των αυγών και των πουλερικών 7 ότι, υπό τις συνθήκες αυτές, πρέπει να παραταθεί όσον αφορά τους τομείς των αυγών και πουλερικών το ισχύον καθεστώς και παράλληλα να ληφθούν υπόψη οι συνέπειες της μείωσης των γεωργικών συντελεστών μετατροπής που έχουν οριστεί για τον τομέα των σιτηρών 7 ότι, πάντως, το καθεστώς αυτό πρέπει να ισχύσει μόνο μέχρι τη λήψη τελικής αποφάσεως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1677/85 τροποποιείται ως εξής:1. στο άρθρο 4, η παράγραφος 2 καταργείται.2.Το άρθρο 5, συμπληρώνεται με την ακόλουθη παράγραφο: «5. Στον τομέα του χοιρείου κρέατος, τα νομισματικά εξισωτικά ποσά καθορίζονται με βάση μια τιμή ίση προς το 35 % της βασικής τιμής. Εντούτοις, για τα κράτη μέλη που εφαρμόζουν θετικά νομισματικά εξισωτικά ποσά και διατηρούν τα νομίσματά τους μεταξύ τους εντός μεγίστης στιγμιαίας απόκλισης 2,25 %, τα νομισματικά εξισωτικά ποσά που εφαρμόζονται από 1ης Ιουλίου 1986 ισούνται με εκείνα που εφαρμόζονται στις 30 Ιουνίου 1986, προσαρμοσμένα βάσει των τιμών που ισχύουν από 1ης Ιουλίου 1986, υπό την επιφύλαξη τροποποίησης των γεωργικών συντελεστών μετατροπής.Ο κανόνας αυτός θα ισχύει όσο διάστημα εφαρμόζεται το σύστημα που προβλέπεται στο άρθρο 6.»

Άρθρο 2

Κατά παρέκκλιση από το άρθρο 5 του κανονισμού (ΕΟΚ) αριθ. 1677/85, για τα προϊόντα που υπάγονται στους τομείς των αυγών και του κρέατος πουλερικών καθώς και της ωοαλβουμίνης και της λακταλβουμίνης, η νομισματική απόκλιση μειώνεται κατά την περίοδο από 1ης Ιουλίου μέχρι 30 Σε- πτεμβρίου 1986 κατά 4,8 μονάδες για τη Γαλλία και κατά 4,5 μονάδες για το Ηνωμένο Βασίλειο.

Άρθρο 3

Ο παρών κανονισμός αρχίζει να ισχύει την 1η Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 30 Ιουνίου 1986. Για το Συμβούλιο Ο Πρόεδρος N. SMIT-KROES

(1) ΕΕ αριθ. L 159 της 26. 6. 1986, σ. 6.

(2) Γνώμη διατυπωθείσα στις 13 Ιουνίου 1986 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 164 της 24. 6. 1985, σ. 6.

(4) ΕΕ αριθ. L 94 της 9. 4. 1986, σ. 18.

(5) ΕΕ αριθ. L 113 της 30. 4. 1986, σ. 8.

(6) ΕΕ αριθ. L 144 της 29. 5. 1986, σ. 36.